קלמן בר

הרב קלמן מאיר בֵּר (נולד בא' בטבת ה'תשי"ח, 24 בדצמבר 1957) הוא רב ישראלי המשמש כרב האשכנזי הראשי של נתניה. מועמד לתפקיד הרב הראשי האשכנזי לישראל בבחירות לרבנות הראשית לישראל (2024). נולד בתשי"ח (1957) למרים איטה, צאצאית רבי עקיבא איגר ואדמו"רי איז'ביצא ראדזין, ולעמנואל בר, נכדו של האדמו"ר מפשדבורז' (צאצא של רבי קלונימוס קלמן הלוי אפשטיין ה"מאור ושמש", שעל שמו נקרא הרב קלמן מאיר), בשכונת יד אליהו בתל אביב. למד בישיבה התיכונית בנתניה בראשות הרב שמחה הכהן קוק. בשנת תשל"ה החל ללמוד בישיבת ההסדר כרם ביבנה. בהמשך למד בכולל בישיבה ונסמך לרבנות עיר. בשנותיו בישיבה למד בחברותא בכתבי הרב קוק עם הרב עוזי קלכהיים. שירת בצה"ל כלוחם בחטיבת הנח"ל ולאחר מכן עשרות שנים במילואים. בשנת ה'תשמ"ו מונה בידי הרב חיים יעקב גולדוויכט לשמש כר"מ בישיבה. שימש בשליחות רבנית כראש ישיבת יבנה באנטוורפן, וכן כרב קהילת המזרחי "הרב עמיאל". לצד תפקידו בישיבה, שימש כראש המדרשה לבנות בקיבוץ חפץ חיים וכרב מכללת תלפיות. כן הגיש פינה תורנית ברדיו קול חי. בשלהי תשע"ד (2014), לאחר 26 שנה בהן לא כיהן איש בתפקיד, נבחר הרב בר לשמש כרב ראשי אשכנזי בעיר נתניה. בבחירות נתמך בין השאר בידי מפלגת הבית היהודי, האדמו"ר מצאנז וראש העיר מרים פיירברג. הקים את מערך הכשרות בד"ץ "בהידור הכשרות" בתוך מערכת הכשרות של הרבנות בעיר. הרב בר מתמודד על משרת הרב הראשי האשכנזי בבחירות לרבנות הראשית לישראל. במועמדותו הביעו תמיכה מפלגת דגל התורה, הרב יעקב שפירא, הרב אהרון פרידמן ואחרים. בבחירות שנערכו בשלהי תשפ"ד (ספטמבר 2024) קיבל הרב בר 40 קולות, לצד הרב מיכה הלוי, רבה של פתח תקווה, שקיבל אף הוא 40 קולות. ועדת הבחירות קבעה כי ייערך סיבוב שני בין השניים. נשוי לדפנה, נכדת הרב זוסמן ריגר וטובה ריגר, אחות הרב שלום נתן רענן והרבנית פנינה שפירא, רעיית הרב אברהם אלקנה כהנא שפירא (הרב בר נמנה בין מקורביו). מתגורר בנתניה. לזוג שישה ילדים. חתנו הרב אברהם פלהיימר הוא ראש כולל בנתניה. אחיו הרב משה אברהם בר משמש כרב האשכנזי של שכונת יד אליהו בתל אביב. מעשה רקם – על פרשיות השבוע ומועדי השנה, שלושה כרכים (א – בראשית, שמות; ב – ויקרא, במדבר, דברים; ג – מועדים) לצד זאת פרסם הרב בר מאמרים רבים בתחומי ההלכה, המחשבה והמקרא. בין פרסומיו: 'מצוות תכלת בציצית בימנו', בלכתך בדרך א, כרם ביבנה תשנ"ו, עמ' 18–25 'בענין מנין ימי אבילות', בלכתך בדרך, כרם ביבנה תשנ"ו ב, עמ' 25–29 'לשמה ולא לשמה בעסק התורה והמצוות', באר מים חיים, כרם ביבנה תשנ"ט, עמ' 173–179 '"ואחרי כן יצאו ברכוש גדול"', בלכתך בדרך, כרם ביבנה תש"ס ב, עמ' 219–233 'מעשה במרים בת בילגה – ובטעמי הקרבנות', בלכתך בדרך, כרם ביבנה תשס"ד, עמ' 170–176 'הקבלת פני רבו ברגל בזמן הזה', מפירות הכרם, אלון שבות תשס"ד, עמ' 134–139 '"ונתנה לרעך הטוב ממך": בין מלכות שאול למלכות בית דוד', שמעתין 155, טבת-אדר תשס"ד, עמ' 28–37 'למהות עין הרע', בלכתך בדרך, כרם ביבנה תשס"ח, עמ' 250–257 '"רבי יהודה היה נותן בהם סימנים"', מועדי ה': פסח, ישיבת כרם ביבנה תשס"ח, עמ' 188–193 'מפטירין בחנה', מועדי ה': ימים נוראים, כרם ביבנה תשס"ט, עמ' 138–142 'בדין שומע כעונה בקידוש', גבורת אריה: קובץ לע"נ הרב אריה קופינסקי, כרם ביבנה תשע"ו, עמ' 51–62 מדיה וקבצים בנושא קלמן בר בוויקישיתוף יקי אדמקר‏, נתניה: הרב קלמן בר נבחר לכהן כרב הראשי, באתר וואלה, 4 בספטמבר 2014 ריאיון עם הרב קלמן בר, אתר מקור ראשון עידו פכטר, ראיון ראשון: הבשורה על פי רבה החדש של נתניה, באתר nrg‏, 12 בספטמבר 2014 קלמן מאיר בן עמנואל בר (1957), דף שער בספרייה הלאומית כתבות – הרב קלמן בר, באתר ערוץ 7 רבנים ואדמו"רים בניחום אבלים אצל רבה של נתניה, באתר חב"ד אינפו, ‏20 ביוני 2019 ראו: יבנה וחכמיה: סיפורה של אם ישיבות ההסדר, כרם ביבנה תשס"ד, עמ' 470, ועוד לאורך הספר מועמד הציונות הדתית, הרב קלמן בר, נבחר לרב העיר נתניה, באתר "סרוגים", 4 בספטמבר 2014 עידו פכטר, ראיון ראשון: הבשורה על פי רבה החדש של נתניה, באתר nrg‏, 12 בספטמבר 2014 הרב קלמן בר: נביא את מהפכת הכשרות בנתניה לרבנות הראשית, באתר ערוץ 7, 25 בספטמבר 2024 חזקי ברוך ודביר עמר, דגל התורה: תומכים ברב קלמן בר, באתר ערוץ 7, 26 בספטמבר 2024 עמיאל ירחי, ‏אופוזיציה לסמוטריץ': ראש ישיבת "מרכז הרב" תומך ברב קלמן בר לתפקיד הרב הראשי, בעיתון מקור ראשון, 20 בספטמבר 2024 גיא עזרא, אריה יואלי, ‏תמיכה סרוגה ברב קלמן בר לרבנות הראשית, באתר "סרוגים", 16 בספטמבר 2024 אולפן כיכר השבת, ‏הראשון לציון הגאון רבי דוד יוסף | תיקו בין הרב קלמן בר והרב מיכה הלוי • שידור חי, באתר כיכר השבת, 29 בספטמבר 2024 הרב קלמן בר, כל שאיפתה הייתה שיצמח בתורה, באתר ערוץ 7, 24 בינואר 2020; דביר עמר, הרב קלמן בר: "באלול הלחץ דם של רב אברום היה עולה", באתר ערוץ 7, 17 בספטמבר 2024 ראו: הרב ד' חורש, '"מעשה רוקם" לרב קלמן מאיר בר: יריעות של תורה ומחשבה לימי המועדים', שמעתין 151, טבת-אדר א' תשס"ג, עמ' 172-173